**Lähteülesanne projekteerimisele.**

Risti lasteaia küttesüsteemi eel- ja põhiprojekti koostamine.

Eesmärgiks on lasteaia energiakulude kokkuhoid ja ühtlase sisetemperatuuri tagamine.

Tegevust reguleerivad järgmised õigusaktid:

1. Vabariigi Valitsuse 6. oktoobri 2011. a määrus nr 131 „Tervisekaitsenõuded koolieelse lasteasutuse maa-alale, hoonetele, ruumidele, sisustusele, sisekliimale ja korrashoiule”;
2. Ettevõtlus- ja infotehnoloogiaministri 11. detsembri 2018. a määrus nr 63 „Hoone energiatõhususe miinimumnõuded1“

Koostatava projekti tulemusena peab saama teostada küttesüsteemi väljaehituse tagades igas ruumis vajaliku temperatuuri ja temperatuuri reguleerimise võimaluse.

**Olemasolev olukord ja tellija soovid.**

Hoone soojusenergia saadakse täna ahjude, elektriradiaatorite ja õhk-õhk soojuspumpade abil. Põhikorrusel on neli ahju ja üks õhk-õhk soojuspump. Lisakütteallikana kasutatakse elektriradiaatoreid. Katusekorrusel on kolm õhk-õhk soojuspumpa ja lisakütteallikatena elektriradiaatorid.

Tellija sooviks on kogu hoones välja ehitada tsentraalne kütte- ja sooja tarbevee süsteem. Selleks projekteerida küttesüsteem ruumipõhise reguleerimisega ja katlaruum-soojussõlm koos seadmetega. Eelistatud katel on pelletiga köetav ja süsteem toodab ka sooja tarbevett. Tarbevee torustik peab võimaldama soojavee olemasolu sanitaarruumides ja köögis. Tarbevee temperatuurid vastavalt Vabariigi Valitsuse 6. oktoobri 2011. a määruses nr 131 toodule.

Katlaruum ja korsten projekteerida vastavalt küttesüsteemide tuleohutusnõuetele. Üldine info leitav siit <https://www.rescue.ee/files/2018-10/kuttesusteemide-tuleohutus-04.04.2018.pdf?056caab935> .

Töövõtja ülesandeks on ka kogu hoone mõõdistus. Mõõdistus on aluseks pindade määramisel ja kõrguste hindamisel. Teostatud töö on aluseks ka ehitisregistris andmete korrastamisel. Mõõdistuse tulemusena valmivad korruste plaanid, lõiked ( 4 lõiget), vaated. Koostatakse eksplikatsioon.

Ehitusprojekt peab vastama EVS 932:2017 standardile. Projekt tuleb vormistada digitaalse ehitusloa taotlemise nõuded jälgides, kasutades selleks juhendmaterjali ja mis on saadav siit <https://www.mkm.ee/sites/default/files/juhend_-_ehitusprojekti_digivormistamine_ehitusloa_taotlemisel_10.02.2015.pdf> . Projektdokumentatsioon antakse tellijale üle digitaalselt ja ühes eksemplaris paberkandjal.

Töövõtja esitab dokumendid ehitusloa taotlemiseks Ehitisregistrisse.

Põhiprojekt peab valmima hiljemalt 24.05.2019. Koostatud projekt peab sisaldama töömahtude tabelit, mille alusel saab läbi viia ehitustööde hanke.

Koostas

Taivo Kaus